[bookmark: _Hlk90281655]Anexa nr. 4
la Hotărârea Consiliului Local al Comunei Liebling nr. ___ din 20.02.2023

	
CONTRACT CADRU
DE DELEGARE A GESTIUNII PRIN CONCESIUNE A SERVICIULUI PUBLIC PENTRU GESTIONAREA CÂINILOR FĂRĂ STĂPÂN DIN COMUNA LIEBLING

Având în vedere:
· [bookmark: _Hlk93388496]Ordonanța de urgență a Guvernului nr. 155/2001 privind aprobarea programului de gestionare a câinilor fără stăpân, aprobată prin Legea nr. 22/2002, cu modificările și completările ulterioare;
· Hotărârea Guvernului nr. 1059/2013 pentru aprobarea Normelor metodologice de aplicare a OUG nr. 155/2001;
· Legea nr. 205/2004 privind protecția animalelor, republicată, cu modificările și completările ulterioare;
· Ordinul 523/2008 pentru aprobarea Normelor Metodologice de aplicare a Legii nr. 205/2004;
· Legea nr. 60/2004 privind ratificarea Convenției Europene pentru protecția animalelor de companie, semnată la Strasbourg la 23 iunie 2003;
· Ordonanța Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;
· Hotărârea Guvernului nr. 955/2004 pentru aprobarea regulamentelor cadru de aplicare a OG nr. 71/2002, cu modificările și completările ulterioare;
· Ordinul nr. 1/2014 pentru aprobarea Normelor privind identificarea și înregistrarea câinilor cu stăpân emis de Autoritatea Națională Sanitar-veterinară și pentru Siguranța Alimentelor;
· Ordonanța de urgență a Guvernului nr. 55/2002 privind regimul de deținere a câinilor periculoși sau agresivi, republicată cu modificările și completările ulterioare;
· Ordinul nr. 80/2005 pentru aprobarea Normei sanitar-veterinare și pentru siguranța alimentelor privind stabilirea documentelor și evidențelor necesare în cadrul activității de neutralizare a deșeurilor de origine animală, cu modificările și completările ulterioare;
· Ordonanța Guvernului nr. 21/2002 privind gospodărirea localităților urbane și rurale, cu modificările și completările ulterioare;
· Legea nr. 100/2016 privind concesiunile de lucrări și concesiunile de servicii, cu modificările și completările ulterioare;
· Hotărârea Guvernului nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de lucrări și contractelor de servicii din Legea 100/2016;
· Legea nr. 273/2006 privind finanțele publice locale, cu modificările și completările ulterioare.
1.  PĂRȚILE CONTRACTANTE
[bookmark: _GoBack]Comuna Liebling, cu sediul în comuna Liebling, județul Timiș, nr.528, Tel: 0256/396501;Fax:0256/396421, cod de identificare fiscală 4483897, cont……………, deschis la Trezoreria Deta, reprezentată prin domnul Ioan-Gheorghe MUNTEANU, având funcția de primar, în calitate de concedent
și 
………………………………………………………..………………, având sediul social în ………………………………………..,  județul ………………………., cod fiscal ………………………………..,  înregistrat la ………………………………………. sub nr. ………………………., cont nr. ………………………………………………………………….………………………, deschis la Trezoreria …………………………………………., reprezentată legal de ………………….………………………,  în calitate de concesionar,

În temeiul Hotărârii Consiliului Local al Comunei Liebling nr. …………………… din …………………… privind aprobarea înființării Serviciului public pentru gestionarea câinilor fără stăpân din Comuna Liebling,
Județul Timiș, Regulamentului de organizare și funcționare, formei de gestiune, Studiului de oportunitate, Caietului de sarcini și Contractului-cadru, au convenit încheierea prezentul contract de delegare a gestiunii prin concesiune a serviciului pentru gestionarea câinilor fără stăpân din Comuna Liebling, în următoarele condiții:
2.  OBIECTUL CONTRACTULUI:
2.1.  Obiectul contractului îl constituie delegarea gestiunii prin concesionare a serviciului public de gestionare a câinilor fără stăpân din Comuna Liebling.
2.2.  Serviciul va fi prestat în conformitate cu Caietul de sarcini și Regulamentul de organizare și funcționare a serviciului aprobat de către Consiliului local al Comunei Liebling, în conformitate cu cerințele referitoare la siguranța, igiena, sănătatea populației si protecția mediului.
2.2.1.  Obiectivele (Scopul contractului) concedentului:
a) îmbunătățirea condițiilor de viață ale populației;
b) susținerea dezvoltării economico-sociale a comunei;
c) promovarea calității și eficienței serviciului public de gestionare a câinilor fără stăpân;
d) dezvoltarea durabilă a serviciului;
e) gestionarea serviciului public pe criterii de transparență, competitivitate și eficiență;
f) protecția și conservarea mediului înconjurător și a sănătății populației;
g) consultarea cu utilizatorii serviciului public de gestionare a câinilor fără stăpân în vederea stabilirii politicilor și strategiilor locale în domeniu;
h) informarea periodică a utilizatorilor asupra politicilor de dezvoltare a serviciului public de gestionare a câinilor fără stăpân;
i) respectarea cerințelor din legislația în vigoare privind gestionarea câinilor fără stăpân.
2.2.2.  Scopul serviciului are în vedere următoarele aspecte de ordin social:
a) reducerea numărului câinilor fără stăpân;
b) stoparea înmulțirii necontrolate a numărului câinilor de rasă comună;
c) prevenirea abandonului și a pierderii câinilor;
d) facilitarea recuperării câinilor pierduți;
e) promovarea deținerii responsabile a câinilor;
f) reducerea apariției rabiei și a altor zoonoze;
g) reducerea riscurilor asupra sănătății oamenilor;
h) prevenirea agresivității asupra oamenilor și a animalelor.
3.  DURATA CONTRACTULUI:
3.1.  Durata prezentului contract este de 5 ani, de la data semnării lui de către ambele părți, cu posibilitatea de prelungire în condițiile legii, numai cu aprobarea prealabilă a Consiliului Local al Comunei Liebling.
3.2.  În cazul în care concedentul nu dorește prelungirea contractului la expirarea acestuia, va anunța în scris operatorul cu cel puțin 6 luni înainte de expirarea termenului contractual și va demara procedura de încredințare a serviciului.
4.  DREPTURILE ȘI OBLIGAȚIILE PĂRȚILOR:
4.1.  Concedentul are următoarele drepturi:
a) de a inspecta serviciul concesionat cu privire la modul în care este satisfăcut interesul public;
b) de a modifica unilateral partea reglementară a contractului din motive excepționale legate de interesul național sau local;
c) de a stabili și de a aproba programele de reabilitare, extindere și modernizare a dotărilor existente;
d) de a aproba studiile de fezabilitate privind reabilitarea, extinderea și modernizarea serviciului de gestionare a câinilor fără stăpân, cu respectarea cerințelor impuse de legislația în vigoare privind protecția mediului;
e) de a stabili și aproba indicatorii de performanță ai serviciului public de gestionare a câinilor fără stăpân;
f) de a stabili taxele pentru serviciile de gestionare a câinilor fără stăpân, cu respectarea reglementărilor în vigoare;
g) de a ajusta tarifele propuse de concesionar, în conformitate cu prevederile legale în vigoare;
h) de a media conflictele contractuale dintre utilizatori și concesionar, la cererea oricăreia dintre părți;
i) de a sancționa concesionarul, în cazul în care acesta nu operează la parametri de eficiență și calitate la care s-a obligat ori nu respectă indicatorii de performanță ai serviciului public de gestionare a câinilor fără stăpân;
j) de a monitoriza și exercita controlul cu privire la furnizarea/prestarea serviciului de gestionare a câinilor fără stăpân și să ia măsurile necesare în cazul în care concesionarul nu asigură indicatorii de performanță și continuitatea serviciului pentru care s-a obligat;
k) de a solicita informații cu privire la nivelul și calitatea serviciului furnizat/prestat și cu privire la modul de întreținere, exploatare și administrare a bunurilor din proprietatea publică a concedentului, încredințate pentru realizarea serviciului;
l) de a refuza, în condiții justificate, aprobarea ajustării tarifelor propuse de concesionar;
m) de a rezilia contractul și de a organiza o nouă procedură pentru delegarea gestiunii serviciului, pentru nerespectarea de către concesionar a obligațiilor contractuale;
n) de a rezilia contractul și de a organiza o nouă procedură pentru delegarea gestiunii serviciului, dacă concesionarul nu adoptă programe de măsuri care să respecte condițiile contractuale și să asigure atingerea parametrilor de calitate asumați, în termenul stabilit de către concedent prin notificare;
o) de a inspecta activitățile și serviciile publice delegate, precum și modul în care este satisfăcut interesul public;
p) de a verifica respectarea obligațiilor asumate prin contract, cu notificarea prealabila a concesionarului și în condițiile prevăzute în caietul de sarcini și în regulamentul serviciului;
q) de a dobândi bunurile proprii ale concesionarului folosite în derularea contractului, la încheierea acestuia, în baza unui contract de vânzare-cumpărare.
4.2.  Concesionarul are următoarele drepturi:
a) de a încasa contravaloarea serviciului prestat, corespunzător tarifului aprobat de concedent;
b) prezervarea echilibrului contractual pe durata contractului de delegare;
c) de a propune ajustarea tarifului în raport cu indicele de inflație pentru serviciile publice, comunicat de Institutul Național de Statistică;
d) să exploateze în mod direct, pe riscul și pe răspunderea sa, activitățile și serviciile publice care fac obiectul contractului de delegare a gestiunii;
e) să inițieze modificarea și/sau completarea prezentului contract, în cazul modificării reglementărilor și/sau a condițiilor tehnico-economice care au stat la baza încheierii acestuia;
f) să suspende sau să limiteze prestarea serviciului fără plata vreunei penalizări, cu un preaviz de 5 zile lucrătoare, dacă sumele datorate nu au fost achitate în termen de 45 de zile de la primirea facturii;
g) să propună graficul de execuție, întocmit în baza recomandărilor institutelor de specialitate;
h) să deservească în exclusivitate toți utilizatorii de pe raza Comunei Liebling.
4.3.  Concedentul are următoarele obligații:
a) să nu îl tulbure pe concesionar în exercițiul drepturilor rezultate din prezentul contract de delegare;
b) să notifice concesionarului apariția oricăror împrejurări de natură să aducă atingere drepturilor acestuia;
c) să verifice periodic următoarele: serviciile publice furnizate și nivelul de calitate al acestora, îndeplinirea indicatorilor de performanța și aplicarea penalităților pentru neîndeplinirea acestora, menținerea echilibrului contractual rezultat prin licitație, etc.;
d) să aducă la cunoștință publică hotărârile și dispozițiile având ca obiect serviciul public de gestionare a câinilor fără stăpân;
e) să păstreze, în condițiile legii, confidențialitatea datelor și informațiilor economico-financiare privind activitatea concesionarului, altele decât cele de interes public;
f) să achite concesionarului sumele convenite prin contract pentru prestațiile pe care aceștia Ie efectuează pe domeniul public și privat al concedentului;
g) să medieze și să soluționeze conflictele dintre utilizatori și concesionar, la cererea oricăreia dintre părți;
h) să respecte angajamentele asumate față de concesionar prin clauzele contractuale stabilite prin prezentul contract.
4.4.  Concesionarul are următoarele obligații:
a) să respecte angajamentele luate prin contractul de delegare a gestiunii, precum și legislația, normele, prescripțiile și regulamente privind igiena muncii, protecția muncii, gospodărirea apelor, protecția mediului, urmărirea comportării în timp a construcțiilor, prevenirea și combaterea incendiilor;
b) să respecte prevederile regulamentului serviciului, caietului de sarcini al serviciului și ale celorlalte reglementări specifice serviciului concesionat;
c) să respecte indicatorii de performanță și calitate stabiliți în caietul de sarcini și precizați în regulamentul serviciului de gestionare a câinilor fără stăpân;
d) să aplice metode performante de management care să conducă la reducerea costurilor de operare, inclusiv prin aplicarea procedurilor concurențiale oferite de normele legale în vigoare;
e) să exploateze, să întrețină și să asigure reparația utilajelor proprii cu personal autorizat și modernizarea continuă a bazei proprii;
f) să furnizeze către concedent și către A.N.R.S.C. informațiile solicitate și să asigure accesul la documentațiile și informațiile necesare, în vederea verificării și evaluării funcționării și dezvoltării serviciului public de gestionare a câinilor fără stăpân, în conformitate cu prevederile regulamentului serviciului, ale prezentului contract și ale autorizațiilor specifice;
g) să presteze serviciul de gestionare a câinilor fără stăpân la toți utilizatorii din raza unității administrativ-teritoriale pentru care are contract de delegare a gestiunii;
h) să elaboreze planuri anuale de revizii și reparații ale mașinilor și utilajelor proprii, executate cu forțe proprii și/sau cu terți;
i) să realizeze un sistem de evidență a sesizărilor și reclamațiilor, respectiv de rezolvare operativă a acestora, a celorlalte activități prevăzute în Regulament și Caietul de sarcini;
j) să țină evidența gestiunii serviciului și raportarea periodică a situației autorităților competente, conform reglementărilor în vigoare;
k) să asigure personalul necesar pentru prestarea activităților asumate prin contract, precum și conducerea operativă prin dispecerat și asigurarea mijloacelor tehnice și a personalului de intervenție;
l) să nu subconcesioneze serviciul sau parte din acesta și bunurile care fac obiectul concesiunii, cu excepția subcontractanților declarați în ofertă;
m) la încetarea contractului de delegare a gestiunii din alte cauze decât ajungerea la termen sau forța majoră, este obligat să asigure continuitatea prestării activității în condițiile stipulate în contract, până la preluarea acesteia de către concedent, dar nu mai mult de 90 de zile;
n) să respecte condițiile impuse de natura activităților sau serviciilor publice (protejarea secretului de stat, materiale cu regim special, condiții de siguranță in exploatare, protecția mediului, protecția muncii, condiții privind folosirea și protejarea patrimoniului etc.)
o) în cazul în care concesionarul sesizează existența sau posibilitatea existenței unei cauze de natură să conducă la imposibilitatea realizării activității ori serviciului public, va notifica de îndată acest fapt autorității publice, în vederea luării măsurilor ce se impun pentru asigurarea continuității activității serviciului public;
p) să încheie contractele de utilități (apă/canal, salubritate, etc.) precum și contracte pentru neutralizarea deșeurilor toxice, de origine animală, pentru neutralizare și incinerare a cadavrelor și a celorlalte deșeuri provenite din activitatea curentă;
q) să presteze serviciul de gestionare a câinilor fără stăpân cu respectarea principiilor universalității, accesibilității, continuității și egalității de tratament față de utilizatori;
r) să plătească redevența la valoarea prevăzută și la termenul stabilit în prezentul contract de concesiune;
s) să aplice tarifele aprobate prin hotărâri ale Consiliului Local al Comunei Liebling;
t) să respecte orice prevederi care derivă din legile și reglementările în vigoare, precum și din hotărârile Consiliului local al Comunei Liebling (obținerea autorizațiilor de funcționare, a vizelor, etc. și nu numai);
u) să plătească despăgubiri/daune persoanelor fizice și/sau juridice pentru prejudiciile aduse din culpa sa, în exercitarea activității serviciului precum și pentru traumele suferite de persoanele fizice din cauza agresiunii câinilor fără stăpân de pe domeniul public și privat al comunei;
v) să presteze serviciul în condiții de continuitate și eficiență.
5.  REDEVENȚA ȘI GARANȚIA DE BUNĂ EXECUȚIE:
5.1.  Pentru serviciul public de gestionare a câinilor fără stăpân, concesionarul va plăti o redevență anuală în cuantum de 2,5 % din cifra de afaceri din activitatea contractată cu Comuna Liebling. Plata redevenței se va face anual, până în data de 15 februarie pe baza facturii întocmita de concedent.
5.2.  Plata redevenței totale se face în contul Comunei Liebling, nr. ................, deschis la Trezoreria orașului Deta.
5.3.  Neplata redevenței sau executarea cu întârziere a acestei obligații conduce la calcularea de majorări și penalități conform cu Legea nr. 227/2015 din 8 septembrie 2015 privind Codul fiscal.
5.4.  Concesionarul are obligația constituirii garanței de bună execuție în termen de 5 zile de la semnarea contractului. Cuantumul garanției de bună execuție reprezintă 2,5% din valoarea contractului fără TVA. Garanția de bună execuție este irevocabilă și se constituie în conformitate cu prevederile art. 46 din HG nr. 867/2016, cu modificările și completările ulterioare, pentru perioada de executare a contractului.
6.  INDICATORII DE PERFORMANȚĂ:
6.1.  Indicatorii de performanță se regăsesc în anexa la Caietul de sarcini și în Regulamentului privind organizarea și funcționarea serviciului public de gestionare a câinilor fără stăpân (anexa 1) și au caracter minimal.
6.2.  Evaluarea indicatorilor de performanță se va efectua anual.
6.3.  În urma evaluării indicatorilor de performanță se acordă calificative pentru îndeplinirea acestora după cum urmează:
· Foarte bine		- pentru îndeplinirea a 86%-100% din totalul indicatorilor 
· Bine			- pentru îndeplinirea a 71%-85% din totalul indicatorilor
· Satisfăcător		- pentru îndeplinirea a 60%-70% din totalul indicatorilor 
· Nesatisfăcător	- pentru îndeplinirea a mai puțin de 60% din totalul indicatorilor.
6.4.  La acordarea unui calificativ Nesatisfăcâtor de îndeplinire a indicatorilor de performanță se va proceda la rezilierea unilaterală a contractului de concesiune.
6.5.  Pentru calificativul Satisfăcător de îndeplinire a criteriilor de performanta concesionarul va beneficia de o perioada egala cu un semestru pentru a obține un calificativ superior. În urma unei noi evaluări, în cazul în care nu se acordă calificativul Bine sau Foarte bine contractul de concesiune se reziliază.
7.  ALOCAREA RISCURILOR:
7.1.  Riscul de exploatare este preluat integral de concesionar.
7.2.  Concesionarul se obligă să-și asume toate riscurile organizării activității serviciului de gestionare a câinilor fără stăpân, precum și răspunderea asupra desfășurării întregii activități ce face obiectul concesiunii.
8.  TARIFELE PRACTICATE ȘI PROCEDURA DE MODIFICARE/AJUSTARE A	ACESTORA:
8.1.  Tarifele la serviciiIe delegate la data semnării prezentului contract sunt cuprinse în Anexa la prezentul contract și face parte integrantă din acesta.
8.2.  Tarifele se vor modifica/ajusta anual în conformitate cu indicele de inflație a prețurilor la servicii, comunicat de INS, conform prevederilor legislației în vigoare.
8.3.  Pentru tarifele modificate/ajustate anual și aprobate prin hotărârea Consiliului local se va încheia act adițional la contractul de concesiune.
8.4.  Decontarea serviciilor prestate se face, lunar, pe baza situațiilor de lucrări întocmite de concesionar si acceptate de concedent.
9.  RĂSPUNDEREA CONTRACTUALĂ:
9.1.  Nerespectarea de către părțile contractante a obligațiilor prevăzute în prezentul contract de concesiune atrage răspunderea contractuală a părții în culpă.
9.2.  Partea în culpă este obligată la plata penalităților, precum și la despăgubiri, în funcție de prejudiciul produs. Dacă acestea nu acoperă integral prejudiciul, partea prejudiciată poate solicita acordarea de daune în completare, potrivit dispozițiilor dreptului comun.
10.  FORȚA MAJORĂ:
10.1.  Forța majoră constă într-o împrejurare de fapt imprevizibilă și de neînlăturat care împiedică în mod efectiv și fără nicio culpă din partea vreunei părți executarea obligațiilor contractuale. Sunt considerate asemenea împrejurări: războaie, revoluții, cutremure, restricții apărute ca urmare a unei carantine, embargou. Nu este considerată forță majoră o împrejurare asemenea celor enunțate, fără a exista o imposibilitate efectivă de executare. Forța majoră, astfel cum a fost definită mai sus, apără de răspundere partea care o invocă.
10.2.  Niciuna dintre părțiIe contractante nu răspunde de neexecutarea la termen sau/și de executarea în mod necorespunzător, total sau parțiaI, a oricărei obligații care îi revine în baza prezentului contract de concesiune, dacă neexecutarea sau executarea necorespunzătoare a obligației respective a fost cauzată de forța majoră.
10.3.  Partea care invocă forța majoră este obligată să notifice celeilalte părți în termen de 5 zile de la producerea evenimentului și să ia toate măsurile posibile în vederea limitării consecințelor lui.
10.4.  Dacă în termen de 30 zile consecutiv, de la producerea evenimentului, imposibilitatea de executare respectivă nu încetează, părțiIe au dreptul deplin să-și notifice încetarea prezentului contract de concesiune fără ca vreuna dintre ele să pretindă plata niciunei despăgubiri.
10.5.  Întârzierea sau neexecutarea obligațiilor asumate din motive de forță majoră nu atrage pentru niciuna din părți penalizări sau alte compensații. Perioada de executare a contractului de concesiune va fi prelungită cu perioada pentru care a fost invocată și acceptată forța majoră.
11.  CONDIȚII DE REDEFINIRE A CLAUZELOR CONTRACTUALE:
11.1.  Modificarea prezentului contract de concesiune se face numai prin act adițional încheiat între părțile contractante.
11.2.  Concedentul poate modifica unilateral partea reglementară a prezentului contract de concesiune, cu notificarea prealabilă cu 30 de zile a concesionarului, din motive excepționale legate de interesul național sau local, după caz, sau în cazul apariției unor alte acte normative în domeniu.
11.3.  Prezentul contract nu poate fi modificat prin act adițional, în sensul introducerii în obiectul acestuia a unei activități care nu a făcut obiectul delegării gestiunii.
12.  MENȚINEREA ECHILIBRULUI CONTRACTUAL:
12.1.  Raporturile contractuale dintre concedent și concesionar se bazează pe principiul echilibrului financiar al concesiunii între drepturile care îi sunt acordate concesionarului și obligațiile care îi sunt impuse prin prezentul contract.
12.2.  Concesionarul nu va fi obligat să suporte creșterea sarcinilor legate de execuția obligațiilor sale, dacă această creștere rezultă în urma unui caz de forță majoră sau caz fortuit.
13.  INTERDICȚIA SUBDELEGĂRII ȘI CESIONĂRII CONTRACTULUI:
13.1.  Se interzice concesionarului să încheie cu terți contracte de subdelegare având ca obiect prestarea serviciului delegat sau părți din acesta.
13.2.  Cesionarea contractului de delegare de către concesionar unei alte societăți nu este admisă.
14.  ÎNCETAREA CONTRACTULUI:
14.1.  Prezentul contract de concesiune încetează în următoarele situații:
a) la expirarea duratei stabilite prin contractul de concesiune, dacă părțile nu convin, în scris, prelungirea acestuia în condițiile legii;
b) în cazul în care interesul național sau local o impune, prin denunțarea unilaterală de către concedent, cu plata unei despăgubiri juste și prealabile în sarcina concedentului, în caz de dezacord fiind competentă instanța de judecată;
c) în cazul nerespectării obligațiilor contractuale de către concesionar, prin reziliere de către concedent, cu plata unei despăgubiri în sarcina concesionarului, în caz de dezacord fiind competentă instanța de judecată;
d) în cazul nerespectării obligațiilor contractuale de către concedent, prin reziliere de către concesionar;
e) la dispariția, dintr-o cauză de forță majoră, a serviciului concesionat sau a unei părți importante din acesta, prin renunțare, fără plata unei despăgubiri;
f) prin acordul de voință al părțiIor, exprimat în scris;
g) în cazul în care interesul local o impune, prin răscumpărarea unei concesiuni, care se poate face numai prin act administrativ, la propunerea concedentului. În acest caz se va întocmi o documentație tehnico-economica în care se va stabili prețul răscumpărării. În această situație de încetare a concesiunii nu se percep daune.
h) în cazul falimentului concesionarului sau în cazul în care acestuia i se retrage autorizația de funcționare sau aceasta nu este prelungită;
i) neefectuarea succesivă pe o perioadă de o lună de zile a mai mult de 10 solicitări ale concedentului, atrage desființarea de drept a contractului, fără a mai fi necesară punerea în întârziere sau îndeplinirea vreunei formalități prealabile;
j) neexecutarea succesivă pe o perioadă de 3 luni de zile a mai mult de 10% din voIumuI/cantitatea lucrărilor concesionate, specifice gestionarii câinilor fără stăpân, dă dreptul concedentului să procedeze la desființarea acestuia de drept fără punerea in întârziere și fără intervenția instanței de judecată;
k) alte cauze de încetare, fără a aduce atingere reglementărilor în materie.
14.2.  Concedentul are dreptul de a rezilia contractul, în condițiile în care acesta nu este mulțumit de prestarea serviciului de către concesionar, cu o notificare în acest sens. Notificarea trebuie comunicată cu cel puțin 60 zile înainte.
14.3.  Concedentul își rezerva dreptul de a denunța unilateral contractul de concesiune în cel mult 30 de zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale astfel încât îndeplinirea contractului respectiv ar fi contrară interesului public. În acest caz, concesionarul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
14.4.  Nerespectarea obligațiilor asumate prin prezentul contract de către una dintre părți dă dreptul părții lezate de a cere rezilierea contractului de concesiune și de a pretinde plata de daune-interese.
14.5.  La încetarea contractului din orice cauză, bunurile ce au fost utilizate de concesionar în derularea contractului vor fi repartizate după cum urmează:
a) bunuri de retur ce revin de plin drept, gratuit și libere de sarcini concedentului. Sunt bunuri de retur bunurile care au făcut obiectul concesiunii și investițiile minime obligatorii solicitate de concedent prin caietul de sarcini;
b) bunuri proprii, bunuri care la data încetării contractului rămân în proprietatea concesionarului. Sunt bunuri proprii bunurile care au aparținut concesionarului și au fost utilizate de acesta pe durata concesiunii, cu excepția celor utilizate de către concesionar pentru optimizarea activităților.
15.  MODIFICAREA CONTRACTULUI
15.1.  Modificările survenite vor face obiectul unor negocieri cu concesionarul contractului, încetarea contractului fiind făcută numai în cazul imposibilității concesionarului serviciului de a se adapta noilor condiții de calitate sau cantitate a serviciului.
15.2.  În cazul în care autoritatea administrației publice locale dorește executarea unor alte categorii de servicii, acestea vo face obiectul unor contracte separate, încheiate potrivit normelor legale de încredințare a serviciiIor.
15.3.  Orice modificare a contractului se face prin act adițional cu acordul ambelor părți, după aprobarea Consiliului local al Comunei Liebling.
16.  [bookmark: _Hlk93396045]CLAUZA CONTRACTUALĂ PRIVIND PROTECȚIA MEDIULUI ȘI PREVENIREA ȘI STINGEREA INCENDIILOR:
16.1.  Concesionarul se obligă ca pe perioada derulării contractului de concesiune să respecte reglementările legale în materie privind protecția mediului, precum și hotărârile consiliului local, preluând toate responsabilitățile în acest domeniu.
16.2.  Concesionarul se obligă să respecte normele legale în vigoare privitoare la prevenirea și stingerea incendiilor și are toate obligațiile și răspunderile prevăzute de legea nr. 307/2006, cu modificările și completările ulterioare, privind apărarea împotriva incendiilor.
17.  SANCȚIUNI:
17.1.  Pentru încălcări ale obligațiilor stabilite prin contractul de concesiune, concesionarul va fi sancționat după cum urmează:
c) Neefectuarea capturării câinilor fără stăpân ca urmare a solicitărilor primite în termen de maximum 24 de ore de la data comunicării acestora, se sancționează cu 5% din contravaloarea prestației executată de la data comunicării și până la executarea efectivă a solicitării;
d) Neefectuarea succesivă pe o perioadă de o lună de zile a mai mult de 10 solicitări ale concedentului, atrage desființarea de drept a contractului, fără a mai fi necesară punerea în întârziere sau îndeplinirea vreunei formalități prealabile;
e) Nerespectarea condițiilor sanitar veterinare impuse de legislatia în domeniu, atrage după sine sancțiuni din partea concedentului în temeiul legislației specifice. Repetarea de cel puțin 10 ori a abaterilor de la normele sanitar veterinare pe parcursul a trei luni de zile, duce la sancționarea cu 10% din valoarea prestației cumulate pe cele trei luni.
17.2.  În cazul în care concedentul nu onorează facturile în termen de 30 de zile de la expirarea perioadei convenite, atunci acesta are obligația de a plăti majorări de întarziere în conformitate cu Legea nr. 227/2015 privind Codul fiscal.
18.  LITIGII:
18.1.  Concesionarul și concedentul vor depune toate eforturile pentru a rezoIva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
18.2.  Dacă, după 30 de zile de la începerea acestor tratative, concesionarul și concedentul nu reușesc să rezolve în mod amiabil o divergență contractuală, fiecare poate solicita ca dispută să se soluționeze de către instanțele judecătorești.
19.  DISPOZIȚII FINALE:
19.1.  Prezentul contract se completează cu Regulamentul privind organizarea si funcționarea serviciului public de gestionare a câinilor fără stăpân în Comuna Liebling și cu Caietul de sarcini, documente ce sunt parte integrală a contractului, precum și cu legislația specifică în vigoare.
19.2.  Limba care guvernează contractul este limba română. Contractul va fi interpretat conform legilor din România.
19.3.  Modificarea prezentului contract de delegare a gestiunii se face numai prin act adițional încheiat între părțiIe contractante.
19.4.  Orice comunicare între părți referitoare la îndeplinirea prezentului contract trebuie să fie transmisă în scris, la adresele stabilite în prezentul contract.
19.5.  Orice document scris trebuie înregistrat atât în momentul transmiterii cât și în momentul primirii.
19.6.  Comunicările între părți se pot face și prin telefon, fax sau e-mail cu condiția confirmării în scris a primirii comunicării.
Prezentul contract a fost încheiat azi,	,în două exemplare, câte unul pentru fiecare parte.

              Concedent,                                                                                                                Concesionar,




PREȘEDINTE DE ȘEDINȚĂ,
Consilier local, 

